ائرمنیستانین باش ناظیری نیکول پاشینیان وطنداش‌لارینی "جبهه‌ده دؤیوشمه‌یه" چاغیرا‌راق، حاضیردا داغلیق قاراباغ موناقیشه‌سی‌نین دیپلوماتیک حلی‌نین اولمادیغینی ادعا ائدیب.
پاشینیان فیسبوک صحیفه‌سیندکی جانلی یاییمدا داغلیق قاراباغا اؤلکه‌سی‌نین هوجوم‌لاری ایله باشلایان و آذربایجان اوردوسونون چوخ سایدا یاشاییش منطقه‌سینی ایشغال‌دان آزاد ائتمه‌سینه دایر وضعیته موناسیبت بیل‌دیره‌رک دئییب:
"بیز آیدین شکیلده باشا دوشمه لییک کی، قاراباغ مسئله‌سی‌نین، ان آزی بو مرحله‌ده، بو مرحله‌دن باشلایا‌راق، دیپلوماتیک حل یولو یوخ‌دور".
اونون سؤزلرینه گؤره، ائرمنی خالقی یالنیز الینه سلاح آلماقلا موناقیشه‌نین مقبول حلینه نایل اولا بیله‌جک.
قئید ائدک کی، آذربایجان اوردوسو ایشغال آلتینداکی تورپاق‌لارینی آزاد ائتمک اوچون 27 سپتامبردا  باشلادیغی عملیاتدا ایندییه‌دک 3 شهر و یوزدن چوخ یاشاییش منطقه‌سینی آزاد ائدیب.
